Paġna Il-Ministeru għall-Iżvilupp Ekonomiku jgħarraf li waslitlu applikazzjoni għal awtorizzazzjoni tal-prospettar tal-idrokarburi mingħand MACOIL S.p.A, magħrufa wkoll bħala "MONTE PORZIO", għal żona li tinsab fir-reġjun tal-Marche, b'mod partikolari fil-provinċji ta' Pesaro Urbino u Ancona, demarkata mill-arki meridjani u paralleli, li l-ponot tagħhom huma definiti bil-koordinati ġeografiċi li ġejjin: Dawn il-koordinati msemmija qed jitniżżlu skont il-kartografija nazzjonali tal-Istituto Geografico Militare (IGM) — Folji tal-mappa tal-Italja bl-iskala ta' 1:100 000 — Nru 109, 110, 116 u 117. F'konformità mad-Direttiva msemmija hawn fuq; għall-Artikolu 4 tad-Digriet Leġiżlattiv Nru 625 tal-25 ta' Novembru 1996; id-Digriet Ministerjali tal-4 ta' Marzu 2011 u d-Digriet Direttorjali tat-22 ta' Marzu 2011, il-Ministeru għall-Iżvilupp Ekonomiku ppubblika avviż biex l-awtoritajiet interessati jkunu jistgħu jikkompetu u jressqu applikazzjonijiet għall-awtorizzazzjoni tal-prospettar tal-idrokarburi fl-istess żona demarkata mill-punti u l-koordinati msemmija hawn fuq. L-awtorità li tawtorizza dan il-prospettar hi l-Ministeru għall-Iżvilupp Ekonomiku — id-Direttorat Ġenerali għar-Riżorsi Minerali u tal-Enerġija — it-Taqsima VI. Ir-regoli għall-ħruġ ta' awtorizzazzjoni minerarja huma specifikati aħjar f'dawn il-liġijiet: il-liġi Nru 613 tal-21 ta' Lulju 1967; il-liġi Nru 9 tad-9 ta' Jannar 1991; id-Digriet Leġiżlattiv Nru 625 tal-25 ta' Novembru 1996; id-Digriet Ministerjali tal-4 ta' Marzu 2011 u d-Digriet Direttorjali tat-22 ta' Marzu 2011. L-applikazzjonijiet li jaslu wara dan il-perjodu ma jitqisux. L-applikazzjonijiet iridu jintbagħtu f'dan l-indirizz: L-applikazzjonijiet jistgħu jintbagħtu wkoll b'email ċertifikata (PEC) f'dan l-indirizz: "ene.rme.div6@pec.sviluppoeconomico.gov.it" u fih jinhemżu d-dokumenti meħtieġa bil-firma diġitali biss tar-rappreżentant legali tal-applikant. Għall-finijiet tal-punt 22 tal-Anness A tad-Digriet Nru 22 tal-President tal-Kunsill tal-Ministri tat-22 ta' Diċembru 2010, il-proċedura unika biex tinħareġ awtorizzazzjoni tal-prospettar ma għandhiex ittul aktar minn 180 jum. It-talba għal reviżjoni saret minn EU ProSun ("l-applikant"), għaqda ta' produtturi tal-UE tal-moduli fotovoltajċi tas-siliċju kristallin u komponenti ewlenin. It-talba hija limitata fl-ambitu tagħha għall-punt ta' riferiment użat bħala referenza għall-mekkaniżmu ta' adattament tal-prezz stabbilit fl-impenn fis-seħħ imsemmi fit-Taqsima 3 ta' hawn taħt. Il-prodott kopert mill-impenn fis-seħħ huwa moduli fotovoltajċi tas-siliċju kristallin, u komponenti ewlenin (jiġifieri ċelloli) li joriġinaw jew jiġu kkonsenjati mir-Repubblika Popolari taċ-Ċina, sakemm ma jkunux fit-tranżitu fis-sens tal-Artikolu V GATT, li bħalissa jaqgħu fil-kodiċijiet NM ex 8541 40 90 (kodiċijiet TARIC 8541409021, 8541409029, 8541409031 u 8541409039) ("il-prodott kopert"). Skont l-impenn fuq il-prezz aċċettat mill-Kummissjoni, il-prezz minimu tal-importazzjoni tal-prodott kopert jiġi aġġustat kull trimestru b'referenza għall-prezzijiet spot internazzjonali tal-moduli fotovoltajċi tas-siliċju kristallin inklużi l-prezzijiet Ċiniżi kif irrapportat mill-bażi ta' dejta Bloomberg ("il-punt ta' riferiment eżistenti"). L-impenn jiddikjara li jistgħu jintużaw prezzijiet spot li jeskludu l-prezzijiet Ċiniżi bħala punt ta' riferiment, jekk ikunu disponibbli mill-bażi ta' dejta Bloomberg. Il-bażi ta' dejta Bloomberg fiha sensiela ta' prezzijiet li jeskludu l-prezzijiet Ċiniżi u li d-dejta storika hija disponibbli għalihom. Għalhekk, ikun teknikament possibbli li jintużaw il-prezzijiet spot li jeskludu l-prezzijiet Ċiniżi, suġġetti għall-proċeduri xierqa, kif irrapportati fil-bażi ta' dejta Bloomberg, bħala punt ta' riferiment. L-applikant ipprovda l-evidenza suffiċjenti segwenti li ċ-ċirkostanzi li abbażi tagħhom kien aċċettat il-punt ta' riferiment eżistenti nbidlu u li dawn il-bidliet huma ta' natura dewwiema: L-għadd ta' kumpaniji mir-Repubblika Popolari taċ-Ċina li rrapportaw dejta li trid tkun inkluża fil-punt ta' riferiment eżistenti żdiedet b'mod sinifikattiv mill-aċċettazzjoni tal-impenn 'l hawn, u partikolarment mill-bidu tal-2014 'il quddiem, Minħabba f'hekk, il-ponderazzjoni tal-kumpaniji mir-Repubblika Popolari taċ-Ċina fil-punt ta' riferiment eżistenti żdied u kellu effett sinifikattiv fuq l-evoluzzjoni tal-punt ta' riferiment, Barra minn hekk, il-prezzijiet rrapportati minn dawn il-kumpaniji kienu storikament iktar baxxi mill-prezzijiet irrapportati mill-kumpaniji l-oħrajn. Dawn l-iżviluppi kollha jidhru li huma ta' natura dewwiema u b'hekk jissostanzjaw il-bżonn ta' reviżjoni għall-użu tal-punt ta' riferiment eżistenti. L-evidenza suffiċjenti mibgħuta mill-applikant tissuġġerixxi li l-punt ta' riferiment eżistenti ma għadux rappreżentattiv tal-iżvilupp tal-prezzijiet tal-moduli fotovoltajċi tas-siliċju kristallin. Jekk ir-reviżjoni interim tikkonferma dan, il-punt ta' riferiment eżistenti ma jibqax jissodisfa l-għan tiegħu kif stabbilit fid-Deċiżjonijiet tal-Kummissjoni li jaċċettaw, jikkonfermaw l-aċċettazzjoni u jiċċaraw l-impenn. Għalhekk, il-Kummissjoni se tinvestiga jekk il-punt ta' riferiment eżistenti għadux rappreżentattiv tal-iżvilupp tal-prezzijiet tal-moduli fotovoltajċi tas-siliċju kristallin. Wara li infurmat lill-Istati Membri, il-Kummissjoni ddeterminat li hemm biżżejjed evidenza li tiġġustifika l-ftuħ ta' reviżjoni interim limitata għall-punt ta' riferiment użat bħala referenza għall-mekkaniżmu ta' adattament tal-prezzijiet u b'hekk qed tiftaħ reviżjoni skont l-Artikolu 11(3) tar-Regolament anti-dumping bażiku u l-Artikolu 19(2) tar-Regolament bażiku ta' kontra s-sussidji. Il-Gvern tar-Repubblika Popolari taċ-Ċina ġie mistieden għal konsultazzjonijiet li jippreċedu l-ftuħ skont ir-Regolament bażiku ta' kontra s-sussidji. Il-Kummissjoni se tiftaħ konsultazzjonijiet mal-partijiet ikkonċernati skont il-proċeduri ta' impenn, peress li din ir-reviżjoni tikkonċerna l-implimentazzjoni tal-impenn tagħhom. Biex tkun tista' tikseb it-tagħrif li tqis neċessarju għall-investigazzjoni tagħha, il-Kummissjoni se tibgħat kwestjonarju lil Bloomberg. Din l-informazzjoni u l-evidenza ta' sostenn għandhom jaslu għand il-Kummissjoni fi żmien 37 jum minn meta jintbagħat il-kwestjonarju, sakemm ma jkunx speċifikat mod ieħor. Matul l-investigazzjoni l-Kummissjoni tista' titlob ukoll informazzjoni minn sorsi oħrajn li tidher li tkun meħtieġa għall-finijiet tal-investigazzjoni tar-reviżjoni. L-informazzjoni mibgħuta lill-Kummissjoni għall-fini tal-investigazzjonijiet għad-difiża tal-kummerċ hija ħielsa mid-drittijiet tal-awtur. Qabel ma jibagħtu informazzjoni u/jew dejta lill-Kummissjoni li tkun suġġetta għad-drittijiet tal-awtur ta' parti terza, il-partijiet iridu jitolbu permess speċifiku lid-detentur tad-drittijiet tal-awtur biex jippermetti b'mod espliċitu: lill-Kummissjoni tuża l-informazzjoni u d-dejta għall-fini ta' dan il-proċediment ta' difiża tal-kummerċ, u li jipprovdi l-informazzjoni u/jew dejta lill-partijiet interessati f'din l-investigazzjoni f'forma li tippermettilhom jeżerċitaw id-dritt tagħhom tad-difiża. Kull min jipprovdi informazzjoni "Ristrett(a)" huwa mitlub jipprovdi taqsiriet mhux kunfidenzjali tagħha skont l-Artikolu 19(2) tar-Regolament anti-dumping bażiku u l-Artikolu 29(2) tar-Regolament bażiku kontra s-sussidji, li jkunu mmarkati bil-kliem "Għall-ispezzjoni mill-partijiet interessati". Dawn it-taqsiriet iridu jkunu ddettaljati biżżejjed biex is-sustanza tal-informazzjoni mressqa b'mod kunfidenzjali tinftiehem b'mod raġonevoli. Jekk persuna li tippreżenta informazzjoni kunfidenzjali ma tipprovdix taqsira mhux kunfidenzjali tagħha fil-format u tal-kwalità mitluba, din l-informazzjoni tista' tiġi injorata. Is-sottomissjonijiet u t-talbiet kollha jridu jintbagħtu permezz tal-posta elettronika inklużi dokumenti ta' prokuri u ta' ċertifikazzjoni skenjati, bl-eċċezzjoni ta' tweġibiet voluminużi li jiġu ppreżentati fuq CD-ROM jew DVD bl-idejn jew permezz tal-posta rreġistrata. L-użu ta' posta elettronika jimplika qbil mar-regoli applikabbli għas-sottomissjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" ippubblikat fuq is-sit elettroniku tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Meta tibgħat informazzjoni trid tindika ismek, l-indirizz, in-numru tat-telefown u indirizz tal-posta elettronika validu tiegħek u trid tiżgura li l-indirizz elettroniku pprovdut ikun indirizz elettroniku tan-negozju uffiċjali li jiffunzjona u li jiġi kkonsultat kuljum. Ladarba jiġu pprovduti d-dettalji ta' kuntatt, il-Kummissjoni tikkomunika miegħek permezz tal-posta elettronika biss, sakemm ma titlobx espliċitament li tirċievi d-dokumenti kollha mill-Kummissjoni permezz ta' mezz ieħor ta' komunikazzjoni jew sakemm in-natura tad-dokument li għandu jintbagħat ma jkunx jeħtieġ l-użu ta' posta rreġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, għandek tikkonsulta l-istruzzjonijiet ta' komunikazzjoni msemmija hawn fuq. L-indirizz tal-Kummissjoni għall-korrispondenza: Jekk xi ħadd jirrifjuta l-aċċess għall-informazzjoni meħtieġa jew ma jipprovdihiex fit-termini preskrittivi stipulati, jew ifixkel b'mod sinifikattiv l-investigazzjoni, is-sejbiet, sew jekk pożittivi kif ukoll jekk negattivi, ikunu jistgħu jsiru abbażi tal-fatti disponibbli. Il-partijiet interessati jistgħu jitolbu l-intervent tal-Uffiċjal tas-Seduta fi proċeduri kummerċjali. L-Uffiċjal tas-Seduti jagħmilha ta' medjatur bejn il-partijiet interessati u s-servizzi investigattivi tal-Kummissjoni. L-Uffiċjal tas-Seduta jeżamina t-talbiet għal aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tat-termini preskrittivi u t-talbiet minn partijiet terzi għal smigħ. L-Uffiċjal tas-Seduta jista' jorganizza seduta ta' smigħ ma' parti interessata individwali u jagħmilha ta' medjatur sabiex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. L-Uffiċjal tas-Seduta jagħti wkoll opportunitajiet biex isir smigħ li jinvolvi lill-partijiet u li jippermetti li jitressqu fehmiet differenti u kontroargumenti. Aktar informazzjoni u dettalji ta' kuntatt jinsabu fil-paġni elettroniċi tal-Uffiċjal tas-Seduta fis-sit elettroniku tad-DĠ Trade: http://ec.europa.eu/trade/trade-policy-and-you/contacts/hearing-officer/ L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7605 — Equistone Partners Europe/Groupe Averys, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), permezz tal-posta elettronika lil COMP-MERGER-REGISTRY@ec.europa.eu jew inkella bil-posta, bin-numru ta' referenza M.7611 — IDeA/IP/Hunt/Corin, fuq dan l-indirizz: Klassi 1. 6: Frott, ħaxix u ċereali, ipproċessati u mhumiex. Il-frotta tinġabar bl-idejn. Hija ma tirċievi l-ebda trattament kimiku wara l-ħsad u mhix miksija bl-ebda tip ta' xama'. Għandha l-karatteristiċi li ġejjin: kulur tal-qoxra: il-lumija takkwista l-kulur tagħha fuq is-siġra; isfar ċar ikanġi fl-isfar ħadrani meta tkun "bikrija" u isfar qawwi li jarmi d-dawl meta tkun saret għal kollox. Matul il-perjodu tal-iljieli xitwija kiesħa żżomm il-kulur tagħha isfar qawwi, kważi fluworexxenti, qoxra fina ramlija marbuta sew mas-segmenti, dijametru minimu ta' 53 mm u dijametru massimu ta' 90 mm (imkejjel fis-sezzjoni ekwatorjali tal-frotta), essenzi aromatiċi qawwija ħafna li jerħu riħa ta ċitronella friska, kontenut ta' meraq minimu ta' 25 % tal-piż totali tal-frotta (meraq iffiltrat), meraq imfewwaħ ħafna, ftit aċiduż iżda mhux morr, espress permezz ta' proporzjon E/A (kontenut ta' zokkor espress f'estratt niexef "E"/aċidità espressa fl-aċidu ċitriku "A") ta' bejn 1,2 u 2,2, Jistgħu jiġu introdotti varjetajiet ġodda, sakemm dawn ikunu konformi mal-karatteristiċi deskritti hawn fuq u sakemm dawn huma elenkati fil-katalogu Franċiż, magħżula mill-Istitut Nazzjonali għar-Riċerka Agrikola u ttestjati għal għaxar snin fiż-żona ġeografika. Il-lista tal-varjetajiet tiġi ċċirkolata mal-produtturi wara kull modifika, kif ukoll tintbagħat lill-korp ta' kontoll u lill-awtoritajiet kompetenti ta' kontroll. Is-"Citron de Menton" tinbiegħ b'werqa jew tnejn mehmuża mal-pedunkulu ta' millinqas 30 % tal-frott. Il-weraq, ta' kulur aħdar ċar, huma kbar u ta' forma tawwalija, b'tarf kemmxejn immewweġ. Modi ta' preżentazzjoni: lottijiet gradati, sfużi jew f'pakketti żgħar ta' taħt iż-żewġ kg. Meta l-frott jinbiegħ sfuż, il-gradazzjoni tal-"Citron de Menton" hija kif ġej: id-differenza massima bejn il-gradi ma taqbiżx il-medda li tirriżulta mill-ġbir fi tliet gruppi ta' gradi konsekuttivi fuq l-iskala ta' kalibrazzjoni (kodiċi tad-daqs). Il-produzzjoni u l-ħsad tas-"Citron de Menton" isiru fiż-żona ġeografika. f'pakketti ta' inqas minn 8 kg, f'pakketti ta' inqas minn 15 kg għal dak il-frott biss intiż għall-ipproċessar, f'pakketti ta' inqas minn 2 kg. It-tikketta tinkludi l-isem "Citron de Menton", miktub sħiħ. Iż-żona ġeografika tinfirex mat-territorju tal-muniċipalitajiet li ġejjin fid-département des Alpes Maritimes: Iż-żona ġeografika tas-"Citron de Menton" għandha l-karatteristiċi li ġejjin: Iż-żona ġeografika tas-"Citron de Menton" hija ż-żona ta' tkabbir tal-lumi l-aktar imbieħda fit-tramuntana fid-dinja, li tinsab bejn il-baħar (7 km mill-Mediterran f'linja dritta) u l-muntanji (diversi quċċati li jilħqu għoli ta' aktar minn 1 000 metru). Minn dawn il-muntanji jgerbu l-għoljiet mill-Grigal sal-Lbiċ li f'sabta jinżlu fil-baħar qrib il-pont fuq il-fruntiera ta' Saint-Louis u f'Cap Martin. Iż-żona ġeografika tas-"Citron de Menton" hija influwenzata minn mikro-klima kkaratterizzata minn: medda ta' temperatura mhux wiesgħa b'xitwa ħafifa (medja ta' 10 °C), apparti minn perjodu qasir bejn l-aħħar ta' Jannar u l-bidu ta Frar; rebbiegħa u ħarifa pjaċevoli (medja ta' 16 °C) minkejja l-maltempati (medja ta' 70 mm ta' xita kull xahar) u sajf sħun, iżda mhux sħun eċċessivament (medja ta' 23 sa 27 °C), sigħat twal ta' xemx (2 800 siegħa kull sena), li jgħin biex tinżamm temperatura ħafifa fix-xitwa, ċpar li jnaqqas il-qawwa tax-xemx tas-sajf, irjieħ moderati: żiffa tal-baħar u rjieħ miż-żoni interni, imtaffijin mill-protezzjoni li joffri l-pajsaġġ muntanjuż tal-madwar, umdità ta' madwar 75 % fis-sajf li tixbaħ lil dik tar-reġjuni tropikali. Il-ħamrija fiż-żona ġeografika tas-"Citron de Menton" hija kkaratterizzata mill-preżenza ta' blat ramli, magħruf bħala "grès de Menton". Hija għandha nisġa li tvarja minn tafal ramli sa ramel tafli u dan jirriżulta f'ħamrija li tiskula malajr, u għandha pH relattivament għoli ta' madwar 8. In-netwerk idrografiku taż-żona ġeografika tas-"Citron de Menton" huwa dens, b'bosta nixxiehat li jixhdu l-preżenza ta' kwantità suffiċjenti ta' ilma ġieri. Storikament, il-koltivaturi taċ-ċitru ta' Menton kkultivaw l-aktar il-varjetà lokali magħrufu bħala "Menton". Wara d-devastazzjoni kkawżata mill-marda fl-1956, il-koltivaturi taċ-ċitru bdew il-koltivazzjoni ta' varjetajiet oħra ta' lumi li kienu adattati għall-ħamrija u l-kundizzjonijiet klimatiċi lokali. Il-koltivaturi taċ-ċitru jkabbru s-"Citron de Menton" fuq art imtarrġa magħmula mill-bniedem (magħrufa lokalment bħala "restanques") li tgħin biex isir l-aqwa użu mid-dawl tax-xemx. Is-"Citron de Menton" hija kkultivata fuq parċelli ta' art saqwija, f'altitudni massima ta' 390 m u mhux aktar bogħod minn 7 km mill-baħar f'linja dritta. Il-produtturi jiżbru talinqas parċella fis-sena bejn ix-xahar ta' Frar u x-xahar ta' Settembru u regolarment ineħħu ż-"żraġen" (rimjiet twal li jipproduċu ftit jew ebda frott li jixorbu s-sugu tas-siġra għad-detriment tal-fergħat li jġorru l-frott). Il-frott jinġabar matul is-sena skont is-sajran tal-lumija, billi mhux kollha jsiru fl-istess żmien. Il-frott jinħasad bl-idejn f'diversi stadji sabiex jintgħażel il-lumi misjur. Il-kulur mixtieq għall-bejgħ jinkiseb fuq is-siġra stess. Il-frott jinħasad b'attenzjoni: Il-lumi jinqata' individwalment, f'ċestuni jew kaxex ta' massimu ta' 20 kg, u l-użu ta' boroż mhux permess minħabba r-riskji ta' tħassir. Id-drawwa f'Menton hija li l-frott jinqata' bi ftit weraq miegħu. Din hija kemm karatteristika tal-post kif ukoll garanzija ta' frott frisk. Sabiex tkun evitata ħsara fil-qoxra tal-frotta, il-pedunkulu tal-lumi li jinħasad mingħajr weraq jinqata' fil-bażi tal-buttun. Is-"Citron de Menton" huwa kkaratterizzat: mill-kulur, akkwistat b'mod naturali fuq is-siġra stess, isfar ċar li jkanġi fl-isfar ħadrani għal-lumi "bikri", isfar qawwi li jarmi d-dawl meta jkun kompletament misjur u isfar ħaj (kważi fluworexxenti) matul il-perjodu tal-iljieli xitwija kiesħa, mill-qoxra tagħha fina u ramlija li hija marbuta sewwa mas-segmenti, mill-fwieħa intensa ta' aromi ta' ċitronella friska, speċjalment meta l-frotta "tingħorok", mill-fwieħa intensa tal-meraq b'togħma aċiduża iżda mhux morra. Ir-rabta kawżali bejn iż-żona ġeografika tal-baċin ta' Menton u s-"Citron de Menton" hija bbażata fuq il-kwalità speċifika u r-reputazzjoni tagħha. Il-lokazzjoni partikolari taż-żona ġeografika tas-"Citron de Menton" bejn il-baħar u l-muntanji tagħti liż-żona ta' Menton klima partikolari u dan iġib il-karatteristiċi speċifiċi tas-"Citron de Menton": il-barriera muntanjuża fit-tramuntana tipproteġi lis-siġar tal-lumi minn ħsara kkawżata minn irjieħ mill-Punent, mit-Tramuntana u mill-Grigal matul il-perjodu tal-frott; iż-żiffa tal-baħar, min-naħa l-oħra, hija ta' benefiċċju għas-siġar tal-lumi għaliex tgħin biex tarjeġġahom; l-għoljiet fiż-żona ta' Menton, bil-blat ramli tagħhom, kienu għal sekli sħaħ post tajjeb biex jitħawlu siġar taċ-ċitru fuq art imtarrġa magħmula mill-bniedem sa 390 m 'il fuq mil-livell tal-baħar (ogħla minn dan, il-klima hija sfavorevoli). Din l-art imtarrġa ttejjeb il-produzzjoni (il-ħamrija hija arjeġġata), tillimita r-riskji ta' ġlata u tiggarantixxi li l-frott jasal sas-sajran (sħana riflessa); l-umdità partikolari tal-baċin ta' Menton, li tixbaħ lil dik tal-klima tropikali, tiffavorixxi l-koltivazzjoni tal-lumi; il-klima ħafifa bl-influwenza tal-baħar (parċelli ta' art li jinsabu f'inqas minn 7 km mill-baħar f'linja dritta) flimkien maċ-ċpar fl-istaġun sħun li jnaqqsu l-qawwa tax-xemx jillimitaw l-akkumulazzjoni ta' zokkor u jikkontribwixxu għat-togħma aċiduża, iżda mhux morra, tas-"Citron de Menton"; il-kulur qawwi speċifiku tas-"Citron de Menton" ġej prinċipalment mill-firxa żgħira tat-temperaturi ta' billejl/binhar, il-kesħa relattiva taż-żona ta' Menton bejn nofs Jannar u l-aħħar ta' Frar tgħin fil-produzzjoni ta' frott ta' kulur sabiħ, b'togħma aċiduża u adattat għall-maturazzjoni bħala prodott, il-fatt li ż-żona mhix eċċessivament niedja u x-xita tar-rebbiegħa u l-ħarifa ma ddumx wisq flimkien man-nuqqas ta' uċuħ tar-raba u d-daqs żgħir tal-ġonna tal-frott kif ukoll il-prattiki ta' koltivazzjoni (partikolarment taż-żbir), jagħtu liż-żona bijodiversità lokali eċċezzjonali li tgħin biex tikkontrolla t-tixrid tal-parassiti u dan jirriżulta fi frott bla mard minkejja li l-prodotti għall-protezzjoni tal-pjanti jintużaw biss f'każijiet eċċezzjonali, il-kwalità u l-idoneità għall-maturazzjoni tal-prodott ta' dan il-lumi jispjegaw ukoll għaliex it-trattamenti ta' wara l-ħsad (fungiċidi) u l-kisjiet bix-xama mhumiex meħtieġa. Il-prattiċi taż-żbir jgħinu biex jipproduċu frott immerraq ta' daqs tajjeb. Il-possibilitajiet ta' irrigazzjoni u d-drawwiet tal-ħsad (f'diversi stadji bl-idejn u b'attenzjoni kbira) ukoll jagħtu frott ta' kwalità eċċellenti, kemm f'dik li hija dehra (qoxra bla ħsara, kważi mingħajr difetti) kif ukoll għat-togħma (frott matur ukoll fuq is-siġra, jirriżulta f'kontenut ta' meraq u proporzjon E/A minimu, il-frott ma jitneħħilux l-aħdar). Ir-reputazzjoni nazzjonali u dinjija tas-"Citron de Menton" hija dovuta għall-kwalitajiet partikolari tagħha. Inkiteb ktieb sħiħ dwarha biss: "Le Citron de Menton", ippubblikat minn ROM (Diċembru 2005). Is-"Citron de Menton" hija ferm apprezzata, għall-kwalità u r-riħa kemm fil-benna tagħha kif ukoll fil-meraq minn koki kbar Franċiżi bħal Alain Ducasse ("Louis XV" f'Monaco), Paul Bocuse ("les frères Troisgros") jew ukoll Joël Robuchon, li jiddeskriviha hekk: "riħa unika, togħma delikatament aċiduża u qoxra tfuħ ħafna" Il-kwalitajiet partikolari tas-"Citron de Menton" jispjegaw ukoll għaliex hija ferm imfittxija għal ħafna prodotti pproċessati: pasti, likur tal-lumi, ġamm, żejt taż-żebbuġa aromatizzat, eċċ. Il-"Fete du Citron" (Festa tal-Lumija) f'Menton ilha tattira eluf ta' spettaturi mill-1934 (200 000 viżitatur fl-2011) minn Franza u minn barra l-pajjiż. Hija t-tielet avveniment l-aktar popolari fl-Alpes Maritimes. Il-karrijiet imżejna bil-lumi u l-larinġ jgħaddu mit-toroq tal-belt ta' Menton u l-komposizzjonijiet magħmula mill-fjuri abbażi tal-frott taċ-ċitru jżejnu l-ġonna tagħha. Jitħassar il-kliem li ġej: Jiżdied il-kliem li ġej: Jitħassar il-kliem li ġej: "Iż-żejt tad-DPO 'Montes de Toledo' huwa kkaratterizzat minn kontenut għoli ta' aċidu olejku u kontenut baxx ta' aċidu linolejku, u minn kontenut għoli ta' polifenoli totali li liż-żejt jagħtih stabbiltà qawwija, karatteristika li hija magħrufa u apprezzata ferm fis-suq." Din is-sentenza qiegħda titħassar għaliex dawn il-karatteristiċi diġà jissemmew fit-taqsima dwar l-ispeċifiċità tal-prodott, u mhumiex kundizzjoni restrittiva iżda sempliċi deskrizzjoni ġenerali. Għalkemm l-influwenza tal-varjetà u taż-żona ġeografika tissemma fit-test tal-ispeċifiċità, il-kontenut tas-sustanzi msemmija jista' jvarja skont il-kundizzjonijiet agroklimatiċi ta' kull sena tal-ħsad, mingħajr ma dan itellef in-natura awtentika taż-żjut. Il-limitu massimu nbidel minn 0,7 ° għal 0,5 °. Bis-saħħa tat-titjib fil-metodi u l-proċessi tal-produzzjoni li sar mindu nkitbet l-Ispeċifikazzjoni inizjali (1998), dan il-limitu ta' aċidità jista' jitnaqqas, bil-għan li l-konsumaturi jkollhom garanzija ta' kwalità aħjar tal-prodott kopert mid-DPO. Il-limitu massimu tela' minn 0,15 għal 0,20. Il-kliem li ġej: "Mil-lat organolettiku, iż-żjut ta' din il-varjetà jagħtu togħma sfiqa, immerrqa u aromatika, filwaqt li għandhom valuri medji ta' mrar u ta' kwalità pikkanti, b'aroma bbilanċjata ħafna, dejjem jekk ikun intlaħaq il-livell ottimu ta' maturità (Dr. Francis Gutiérrez, il-President tal-Bord tad-Dewwieqa, l-Istitut taż-Żjut, il-Kunsill Nazzjonali tar-Riċerka ta' Spanja (CSIC), Sivilja)." "Iż-żjut tad-Denominazzjoni tal-Oriġini 'Montes de Toledo' għandhom valuri bejn medji u qawwija għall-fatturi pożittivi li ġejjin: il-kwalità mmerrqa, it-togħma ta' mrar u l-kwalità pikkanti." Il-kliem li ġej: "L-ewwel nett, iż-żebbuġ għandu jiġi minn ortijiet li jinsabu fiż-żona tal-produzzjoni u li jkunu ġew iċċertifikati, u li fihom ikun ġie kkontrollat li titkabbar biss il-varjetà awtorizzata." "L-ewwel nett, iż-żebbuġ għandu jiġi esklussivament minn ortijiet li jinsabu fiż-żona tal-produzzjoni." Il-kliem li ġej: "Il-produtturi taż-żebbuġ għandhom jiffirmaw kuntratt mal-Bord Regolatorju tad-DPO 'Montes de Toledo' jiġifieri mal-Fundación 'Consejo Regulador de la Denominación de Origen Montes de Toledo', li jorbothom li jirrispettaw il-kundizzjonijiet tal-produzzjoni stipulati f'din l-Ispeċifikazzjoni." "Il-produtturi għandhom jiffirmaw kuntratt mal-Bord Regolatorju tad-DPO 'Montes de Toledo' jiġifieri mal-Fundación 'Consejo Regulador de la Denominación de Origen Montes de Toledo', li jorbothom li jiżguraw li l-fornituri taż-żebbuġ użat fil-produzzjoni jirrispettaw il-kundizzjonijiet tal-produzzjoni stipulati f'din l-Ispeċifikazzjoni." B'din l-emenda isir iktar effiċjenti l-proċess taċ-ċertifikazzjoni tal-prodott skont l-istandard UNE-EN-ISO-IEC 17065, billi m'għadux meħtieġ li jiġi ffirmat kuntratt ma' kull wieħed mill-eluf ta' produtturi taż-żebbuġ fiż-żona. Huwa f'idejn il-produtturi taż-żejt li jwettqu kontroll tal-fornituri taż-żebbuġ tagħhom bħala parti mis-sistema tagħhom ta' garanzija tat-traċċabbiltà tal-prodott, filwaqt li l-korp ta' spezzjoni jwettaq il-verifiki tal-konformità korrispondenti fil-valutazzjonijiet regolari tiegħu. Tiddaħħal is-sentenza li ġejja: "L-ippakkjar taż-żjut għandu jsir fiż-żona ġeografika ddefinita. B'hekk jistgħu jinżammu l-karatteristiċi tipiċi tal-prodott, il-korpi ta' spezzjoni jkollhom sorveljanza sħiħa fuq il-produzzjoni, u jiġi garantit li l-manipulazzjoni aħħarija tal-prodott tkun f'idejn il-produtturi, li huma l-iktar li jafu kif iż-żjut jintlaqtu minn fatturi fil-proċess tal-ippakkjar, fosthom il-ħin u l-metodu tad-dikantar, l-operati ta' filtrazzjoni, it-trab tad-diatomi, iċ-ċelluloża u t-temperaturi tal-ippakkjar, u mill-ksieħ u l-ħżin. Dan iħares il-kwalità tal-prodott, u fl-istess ħin jiggarantixxi t-traċċabbiltà taż-żjut." Titħassar it-taqsima dwar il-ħamrija li fiha jitħawlu s-siġar taż-żebbuġ, billi ma kinitx għajr deskrizzjoni tal-iktar tipi ta' ħamrija tipiċi fiż-żona, u ma kienet tistipula l-ebda kundizzjoni restrittiva li tinfluwenza l-kwalità u l-ispeċifiċità tal-prodott. Il-kliem li ġej: "Iż-żebbuġ jinqata' direttament mis-siġar bil-metodi tradizzjonali tat-theżżiż bil-bsaten, tal-ġbir bl-idejn jew tal-vibrazzjoni, u l-metodu magħżul għandu jvarja minn sena għall-oħra sabiex tiġi limitata l-ħsara lis-siġra." "Iż-żebbuġ jinqata' direttament mis-siġar bil-metodi tradizzjonali tat-theżżiż bil-bsaten, tal-ġbir bl-idejn jew tal-vibrazzjoni, u dawn il-metodi jistgħu jvarjaw minn sena għall-oħra sabiex tiġi limitata l-ħsara lis-siġra." Din l-emenda qiegħda ssir biex tadatta għall-bidliet li saru fil-metodi tal-ħsad mit-tfassil tal-applikazzjoni oriġinali għar-reġistrazzjoni bħala DPO, u li bis-saħħa tagħhom m'għadux meħtieġ li l-metodu tinbidel minn sena għall-oħra. Il-kliem li ġej: "Qabel kull tagħbija, l-irmonk jew il-kontenitur għandhom jinħaslu b'ġett tal-ilma kiesaħ bi pressjoni qawwija." "L-irmonk jew il-kontenitur għandhom jinżammu f'kundizzjonijiet tajbin ta' ndafa." Din l-emenda qiegħda ssir biex tiżgura l-indafa tal-metodi użati. Il-kliem li ġej: "Il-btieħi għandu jkollhom persuna bir-responsabbiltà li tiggarantixxi l-katalogazzjoni u s-separazzjoni tajba taż-żebbuġ skont il-kwalità. Għandu jkollhom sistemi implimentati biex jiżguraw il-ħatt separat taż-żebbuġ maqtugħ mis-siġra u taż-żebbuġ miġbur mill-art sabiex jiġi evitat it-taħlit tagħhom, u biex jiġi żgurat l-ipproċessar separat taż-żebbuġ skont il-kwalità." "Il-btieħi għandu jkollhom persuna bir-responsabbiltà li tiggarantixxi l-katalogazzjoni u s-separazzjoni tajba taż-żebbuġ skont il-varjetà u l-kwalità. Għandu jkollhom sistemi implimentati biex jiżguraw il-ħatt separat taż-żebbuġ maqtugħ mis-siġra u taż-żebbuġ miġbur mill-art, kif ukoll tal-varjetajiet ta' żebbuġ differenti minn dik awtorizzata, sabiex jiġi evitat it-taħlit tagħhom, u biex jiġi żgurat l-ipproċessar separat taż-żebbuġ skont il-kwalità." Din l-emenda qiegħda ssir sabiex tiżgura l-ipproċessar separat tal-unika varjetà permessa. Il-kliem li ġej: "Il-ħawtijiet u l-ilmiebet għandhom jinħaslu b'ġett tal-ilma bi pressjoni qawwija qabel il-ħatt ta' kull ġurnata, u kull meta jitqies meħtieġ." "L-imtieħen għandu jkollhom sistema ta' ħasil regolari tal-ħawtijiet u tal-ilmiebet." Din l-emenda qiegħda ssir biex tiżgura l-eżistenza ta' tali sistemi ta' ħasil, irrispettivament mill-metodu mħaddem. Jitħassar il-kliem li ġej: "L-ilma li jintuża għall-ħasil u għall-ipproċessar għandu jkun ta' kwalità sanitarja u ma għandux ikun fih il-kloru jew derivati tiegħu." Din is-sentenza qed titħassar għax torbot ma' rekwiżit li huwa inkluż fil-leġiżlazzjoni fis-seħħ. Jitħassar il-kliem li ġej: "It-terra tista' tintuża biss bħala għajnuna għall-ipproċessar, u meta tintuża, il-kwantitajiet għandhom ikunu bejn 0,5 % u 2,0 %." Din is-sentenza qed titħassar għax it-terra hija l-unika għajnuna għall-ipproċessar permessa mil-liġi għall-użu fl-estrazzjoni taż-żejt verġni. Il-kliem li ġej: "L-imtieħen għandhom jikklassifikaw iż-żjut prodotti abbażi tal-karatteristiċi fiżikokimiċi u organolettiċi taż-żejt tad-DPO 'Montes de Toledo' deskritt hawn fuq. L-imtieħen għandhom iħaddmu jew iqabbdu xjenzati u laboratorji akkreditati għal dan il-għan." "L-imtieħen għandhom jikklassifikaw iż-żjut prodotti abbażi tal-karatteristiċi fiżikokimiċi u organolettiċi taż-żejt tad-DPO 'Montes de Toledo' deskritt hawn fuq. L-imtieħen għandhom iħaddmu jew iqabbdu xjenzati u laboratorji kkwalifikati għal dan il-għan." Din l-emenda qiegħda ssir għax ma jitqiesx essenzjali li x-xjenzati u/jew il-laboratorji responsabbli mill-monitoraġġ ikunu akkreditati. Il-kliem li ġej: "It-tankijiet kollha jrid ikollhom għatu, għandu jkollhom sura konika jew bil-qiegħ ċatt, inklinati biex ikunu jistgħu jiskulaw u jinħaslu b'mod regolari. Mhumiex permessi tankijiet bil-qiegħ ċatt u mimdud." "It-tankijiet kollha jrid ikollhom għatu, u jridu jkunu jistgħu jiskulaw u jinħaslu b'mod regolari." Din l-emenda qiegħda ssir biex tippermetti li t-tankijiet jiskulaw u jinħaslu irrispettivament mill-metodu mħaddem għal dawn l-għanijiet. Il-kliem li ġej: Ir-reċipjenti li fihom iż-żejt protett jiġi ppakkjat għall-konsum għandu jkollhom siġill ta' garanzija, tikketta jew tikketta sekondarja nnumerata maħruġa mill-korp ta' spezzjoni, b'mod li ma jkunux jistgħu jerġgħu jintużaw." Ir-reċipjenti li fihom iż-żejt protett jiġi ppakkjat għall-konsum għandu jkollhom siġill ta' garanzija u tikketta sekondarja nnumerata bil-logo tad-Denominazzjoni tal-Oriġini, maħruġa mill-korp ta' spezzjoni, b'mod li ma jkunux jistgħu jerġgħu jintużaw." Biex din it-taqsima tiġi adattata għall-istandards fis-seħħ, hija emendata kif ġej: Ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel. Din it-taqsima hija miktuba kif ġej, wara li tħassret il-lista tad-dokumenti kostituttivi tal-korp imsemmi billi dawn mhumiex rilevanti għall-finijiet ta' din l-Ispeċifikazzjoni. "Iċ-ċertifikazzjoni tal-prodott għandha ssir mill-Bord Regolatorju tad-DPO jiġifieri mill-Fundación 'Consejo Regulador de la Denominación de Origen Montes de Toledo', fondazzjoni bla skop ta' qligħ li tuża l-wirt tagħha kostantement biex tilħaq il-miri tagħha, u li hija akkreditata mill-Entità Nazzjonali ta' Akkreditazzjoni (ENAC, Entidad Nacional de Acreditación), bħala konformi mal-istandard UNE-EN/ISO-IEC 17065. It-tagħrif marbut mal-korpi ta' spezzjoni awtorizzati għall-verifika tal-konformità ma' din l-Ispeċifikazzjoni huwa disponibbli fil-paġna tal-Internet: Il-korp ta' spezzjoni attwali huwa l-entità ta' ċertifikazzjoni li ġejja: Dan il-korp ta' spezzjoni huwa awtorizzat mill-Komunità Awtonoma ta' Kastilja-La Mancha u akkreditat mill-ENAC fir-rekwiżiti stabbiliti fl-istandard UNE-EN 17065 'Rekwiżiti ġenerali għall-entitajiet li jwettqu ċ-ċertifikazzjoni tal-prodott'. Il-korp ta' spezzjoni għandu jieħu l-passi meħtieġa biex jivverifika l-konformità ma' din l-Ispeċifikazzjoni, skont ir-rekwiżiti tas-sistema ta' ċertifikazzjoni għall-prodott ikkonċernat. Il-korp ta' spezzjoni għandu jkun konformi mal-istandards fis-seħħ, u ma' kull rekwiżit ieħor, pereżempju fir-rigward tat-teħid ta' kampjuni, tal-ittestjar u tal-ispezzjoni. Dawn l-istandards u r-rekwiżiti għandhom ikunu s-sisien tas-sistema taċ-ċertifikazzjoni użata fil-manwal tal-kwalità tal-korp ta' spezzjoni. Il-kompiti speċifiċi tal-korp ta' spezzjoni għandhom ikunu: L-ispezzjoni ta' kampjuni. Il-valutazzjoni tal-konformità tal-karatteristiċi tal-prodott kif stipulati fl-Ispeċifikazzjoni. L-awditjar tar-reġistri dokumentarji tal-produzzjoni taż-żjut protetti." Klassi 1.5. Żjut u xaħmijiet (butir, marġerina, żejt, eċċ.) Karatteristiċi fiżiċi, kimiċi u organolettiċi: aċidità: massimu 0,5 °, assorbiment tar-raġġi ultravjola (K270): massimu 0,20, impuritajiet: massimu 0,1 %, skont iż-żmien tal-ħsad u l-pożizzjoni ġeografika fiż-żona, il-lewn ivarja minn isfar dehbi għal aħdar qawwi, mil-lat organolettiku, iż-żjut tad-Denominazzjoni tal-Oriġini "Montes de Toledo" għandhom valuri bejn medji u qawwija għall-fatturi pożittivi li ġejjin: il-kwalità mmerrqa, it-togħma ta' mrar u l-kwalità pikkanti. It-tkabbir taż-żebbuġ u l-produzzjoni taż-żjut għandhom isiru fiż-żona deskritta fil-punt 4. Iż-żejt għandu jinħażen fi mtieħen u f'impjanti tal-ippakkjar li jkunu ġew iċċertifikati mill-Bord Regolatorju u li għandhom faċilitajiet xierqa li jiżguraw l-aqwa preżervazzjoni. L-impriża tal-ippakkjar għandu jkollha sistemi li jippermettu li ż-żjut tad-DPO jiġu ppakkjati b'mod separat mill-bqija taż-żjut li tippakkja. Barra minn hekk, għandu jkollha sistemi approvati għall-kejl taż-żjut. L-ippakkjar għandu jsir f'reċipjenti tal-ħġieġ, tal-metall miksi, tal-PET jew taċ-ċeramika vitrifikata. Sabiex jiġu ppreżervati l-karatteristiċi tipiċi tal-prodott fil-fażijiet kollha, l-ippakkjar taż-żjut għandu jsir fiż-żona ġeografika ddefinita. B'hekk jistgħu jinżammu l-karatteristiċi tipiċi tal-prodott, il-korpi ta' spezzjoni jkollhom sorveljanza sħiħa fuq il-produzzjoni, u jiġi garantit li l-manipulazzjoni aħħarija tal-prodott tkun f'idejn il-produtturi, li huma l-iktar li jafu kif iż-żjut jintlaqtu minn fatturi fil-proċess tal-ippakkjar, fosthom il-ħin u l-metodu tad-dikantar, l-operati ta' filtrazzjoni, it-trab tad-diatomi, iċ-ċelluloża u t-temperaturi tal-ippakkjar, u mill-ksieħ u l-ħżin. Dan iħares il-kwalità tal-prodott, u fl-istess ħin jiggarantixxi t-traċċabbiltà taż-żjut. L-għan ta' dan kollu huwa li jiġu ppreżervati l-karatteristiċi tipiċi tal-prodott. Ir-reċipjenti li fihom iż-żejt protett jiġi ppakkjat għall-konsum għandu jkollhom siġill ta' garanzija u tikketta sekondarja nnumerata bil-logo tad-Denominazzjoni tal-Oriġini, maħruġa mill-korp ta' spezzjoni, b'mod li ma jkunux jistgħu jerġgħu jintużaw. Iż-żona tinsab fil-Komunità Awtonoma ta' Kastilja-La Mancha, fil-Lbiċ tal-provinċja ta' Toledo u fil-Majjistral tal-provinċja ta' Ciudad Real, bil-katina tal-Muntanji ta' Toledo bħala assi ċentrali. Iż-żona ġeografika tal-produzzjoni hija magħmula minn 128 muniċipalità fil-provinċji ta' Toledo u ta' Ciudad Real. Minn dawn il-muniċipalitajiet, 106 jikkorrispondu għal Toledo u 22 għal Ciudad Real. Il-muniċipalitajiet tal-provinċja ta' Toledo: Il-muniċipalitajiet tal-provinċja ta' Ciudad Real: